Onluste nadat migrante in stadion toegesluit word – praag.co.za
Die polisie het migrante met knuppels geslaan om ’n stormloop te voorkom, ’n dag nadat ’n Griekse beampte verfilm is waar hy ’n migrant klap.
Die voorval het plaasgevind toe migrante na ’n plaaslike voetbalstadion geneem is, nadat hulle vir weke langs paaie en op die eiland se strande gekampeer het.
Honderde migrante stroom daagliks na die eiland.
George Kiritsis, die burgemeester van Kos, het Donderdag erken op ‘n nuuskonferensie dat daar onrus uitgebreek het, maar ontken dat die aankomelinge doelbewus toegesluit is in die stadion. Migrante beweer die onluste het uitgebreek omdat hulle gevange geneem is in die stadion.
Hulpverleners skat dat daar 6000 tot 7000 vlugtelinge en immigrante uit lande soos Sirië tans op Kos is, die ekwivalent van sowat 20 persent van die eiland se bevolking.
Die meeste van hulle het die kort reis uit Turkye onderneem. Die Turkse kuslyn is duidelik sigbaar van die Griekse hawe. Die vreemdelinge bereik die EU dmv rubberbote in die middel van die nag.
Hulle wil na Swede en Nederland gaan waar hulle van voornemens is om van uitkerings te lewe. “Ek hou baie van Frankryk,” het een gesê in gebroke Frans. “Maar ek dink dat hulle nie Siriërs toelaat nie.”
Skrywer praagGepubliseer op 14 Augustus 2015 16 Augustus 2015 Kategorieë Internasionale nuus, NuusSleutelwoord asielsoekers, EU, Griekeland, kos, migrante, onluste, vlugtelinge
Vorige Vorige artikel: Leon Lemmer: Naspers: Perspektief op 100 jaar (Deel 1)
Volgende Volgende artikel: Turkye gebruik ISIS as verskoning om Koerde aan te val